Document ID: 32007R0218

32007R0218
L 062/22
SLUŽBENI LIST EUROPSKE UNIJE
28.02.2007.
UREDBA KOMISIJE (EZ) br. 218/2007
od 28. veljače 2007.
o otvaranju i predviđanju upravljanja carinskim kvotama Zajednice za vino
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1493/1999 od 17. svibnja 1999. o zajedničkoj organizaciji tržišta vina (1), a posebno njezin članak 62. stavak 1.,
budući da:
(1)
Sporazum u obliku razmjene pisama između Europske zajednice i Republike Argentine o promjeni povlastica na popisima za Češku Republiku, Republiku Estoniju, Republiku Cipar, Republiku Latviju, Republiku Litvu, Republiku Mađarsku, Republiku Maltu, Republiku Poljsku, Republiku Sloveniju i Republiku Slovačku tijekom njihova pristupanja Europskoj zajednici (2), koji je odobren Odlukom Vijeća 2006/930/EZ (3), predviđa otvaranje carinskih kvota za vino.
(2)
Uredba Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (4), kodificira pravila za upravljanje carinskim kvotama namijenjenima uporabi kronološkim redom, prema datumu prihvaćanja carinskih deklaracija.
(3)
U skladu s obvezama koje je preuzela Zajednica sukladno Sporazumu u obliku razmjene pisama, ova se Uredba treba primjenjivati od 1. siječnja 2007.
(4)
Mjere predviđene ovom Uredbom u skladu su s mišljenjem Upravljačkog odbora za vino,
DONIJELA JE OVU UREDBU:
Članak 1.
Za proizvode koji se uvoze u Zajednicu otvaraju se sljedeće carinske kvote:
(a)
carinske kvota od 20 000 hl (erga omnes) za vino (carinski brojevi 2204 29 65 i 2204 29 75), carinska stopa u okviru kvote od 8 EUR/hl (redni broj 09.0095);
(b)
carinska kvota od 40 000 hl (erga omnes) za vino (carinski brojevi 2204 21 79 i 2204 21 80), carinska stopa u okviru kvote od 10 EUR/hl (redni broj 09.0097).
Članak 2.
Carinskim kvotama iz članka 1. upravlja Komisija u skladu s člancima 308.a, 308.b i 308.c Uredbe (EEZ) br. 2454/93.
Članak 3.
Ova Uredba stupa na snagu na dan njezine objave u Službenom listu Europske unije.
Primjenjuje se od 1. siječnja 2007.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. veljače 2007.

Labels: 3
17